section_heading: Umjetnička karijera
paragraph_text: Šejla Kamerić u svojim radovima koristi različitim medijima kao što su fotografija, film, tekstil i crteži, stvarajući umjetničke instalacije te različite objekte. Povezujući element svih njenih radova su njena – često veoma nelagodna – sjećanja. Njena djela nastala na temelju autoričinih osobnih iskustava, sjećanja i snova, ali i dubokog osjećaja empatije, vode nas u globalni svijet pun tuge i bola. Ona razotkrivaju kompleksni psihogeografski pejzaž i izdržljivost ljudskog duha, insistirajući na tome da delikatno i produhovljeno nisu odbačeni u stanjima patnje ili katastrofe, već da u njima postoje istovremeno kao da su tuga, ljepota,nada i bol koje se ističu u njenim radovima dio priča koje svi zajedno dijelimo. Ona svoja sjećanja koristi kao snažan izvor, oštreći fokus sadašnjice kroz teret prošlosti. Težina tema kojima se Šejla Kamerić bavi stoji u snažnome kontrastu s jedinstvenom estetikom i izborom materijala koje koristi.